Nysølv (også kaldet alpaka) er en legering af kobber (45–70%) og nikkel (8–20%) og ofte zink (8-45%). Nysølv kan indeholde små mængder af bly, tin og jern. Nysølv har sit navn efter sin sølvlignende farve, men der indgår ikke sølv i det. Det er ret hårdt og ret korrosionsbestandigt. ledningsevne: ca. 3–5 Ωm/mm² Massefylde: 8,7 g/cm³ Varmeledningsevne ca. 25–35 W/m K Historisk er nysølv først kendt i Kina, hvor det kaldtes Paktong eller Pakfong. I det 18. århundrede fandt man ud af, at stoffet var en legering af kobber, nikkel og zink. I 1770 blev Suhl (Tyskland) Metalwerke i stand til at fremstille lignende legeringer. I 1823 blev der udskrevet en konkurrence om at finde den legering , der havde størst lighed med sølv. Brødrene Henniger i Berlin og A. Geitner i Schneeberg nåede dette mål uafhængigt af hinanden. I dag anvendes nysølv til lynlåse, modeljernbaneskinner og mønter i nogle lande.